Na temelju članka 26. *Zakona o radu* (Narodne novine broj 93/14, 127/17, 98/19, 151/22 i 64/23, dalje i: *Zakon o radu*) i članka 14. i 38. *Statuta* Zavoda za hitnu medicinu Zadarske županije (dalje i: *Zavod* ili *Poslodavac*) donesenog 15. prosinca 2020. godine, Ur. broj 01-2112/2020, uz suglasnost Zadarske županije kao osnivača Zavoda od 22. veljače 2021. godine (*Službeni glasnik Zadarske županije* 5/21), Upravno vijeće Zavoda na 65. sjednici održanoj dana 26. svibnja 2023. godine donosi

**PRAVILNIK O RADU**

**Zavoda za hitnu medicinu Zadarske županije**

Članak

Prijava potrebe za radnikom upućuje se nadležnom područnom uredu Hrvatskog zavoda za zapošljavanje s tim da prijava mora biti popunjena u skladu s odredbama o unutarnjoj organizaciji i sistematizacije radnih mjesta koja određuje uvjete za zasnivanje radnog odnosa.

Članak

Pripravnik se za samostalan rad osposobljava pod nadzorom mentora kojeg mu odredi Poslodavac.

Za trajanja pripravničkog staža pripravnik će obavljati sve poslove iz djelokruga poslova za koje se priprema.

Trajanje pripravničkog staža jednako je najdužem trajanju istog dopuštenog kolektivnim ugovorom.

Članak

Kontrola početka i završetka radnog vremena obavlja se evidencijom o prisutnosti na radu radnika.

Radnici su dužni evidentirati vrijeme dolaska na rad i vrijeme odlaska s rada, te svaki izlazak iz poslovnih prostorija tijekom radnog vremena.

Radnici su dužni započeti s radom u vrijeme određeno kao početak rada u zaštitnoj odjeći i obući, ako je ista propisana.

Članak

Obvezu i raspored pripravnosti i dežurstva može se odrediti sukladno potrebama posla za svako radno ili rasporedno mjesto sukladno odluci Ravnatelja ili od njega označene osobe.

Članak

Poslodavac prijedlog rasporeda korištenja godišnjeg odmora sastavlja na temelju potreba i želja radnika do kraja veljače tekuće godine. Nakon što se o planu godišnjeg odmora savjetuje s radničkim vijećem, Poslodavac utvrđuje plan godišnjih odmora te do kraja ožujka tekuće godine o rasporedu korištenja obavještava radnike.

Radnik ima pravo koristiti dva puta po jedan dan godišnjeg odmora po želji, uz obvezu da o tome, najmanje dva dana ranije, izvijesti poslodavca ili osobu koju on ovlasti.

Članak

Poslodavac može redovito otkazati radniku ako utvrdi da je povrijedio obveze iz radnog odnosa, uključivo ako ne položi edukacije i usvoji postupke koje je dužan primjenjivati u radu.

Članak

Za sva pitanja koja nisu uređena ovim pravilnikom o radu, primjenjuju se odgovarajuće odredbe zakona i kolektivnog ugovora ili pravilnikom Poslodavca.

Članak

Danom stupanja na snagu ovog Pravilnika prestaje važiti Pravilnik o radu kojega je Upravno vijeće donijelo dana 17. prosinca 2021. godine.

Ovaj Pravilnik stupa na snagu osmog dana od dana objave na oglasnoj ploči ustanove.

Predsjednik Upravnog vijeća

Šime Rušin, dipl. ing.

Zadar, 26. svibnja 2023. godine

URBROJ: 01-1856/2023

K.O: 08-65/2023

Ovaj Pravilnik oglašen je na oglasnoj ploči ustanove 30.06.2023.godine, a stupio je na snagu 08.07.2023.godine

Ravnatelj

Ivana Šimić, dipl. oec.